**Πανελλήνια Ομοσπονδία Σωματείων Κλινικοεργαστηριακών Ειδικοτήτων (ΠΟΣΚΕ)**

Χαρ. Τρικούπη 12,Ηλιούπολη Τ.Κ 16346, ΤΗΛ.210-9959181,FAX:210-9916854

**Πανελλήνια Ομοσπονδία Σωματείων Ιδιωτικής Πρωτοβάθμιας Υγείας (ΠΟΣΙΠΥ)**

Πανεπιστημίου 56, Αθήνα, Τ.Κ. 10678, ΤΗΛ 210.3304298

**Πανελλήνιος Σύνδεσμος Ιατρικών Διαγνωστικών Κέντρων (ΠΑΣΙΔΙΚ)**

Πανεπιστημίου 58, Αθήνα, Τ.Κ. 10678, ΤΗΛ 210.3306487

**Πανελλήνια Ένωση Ιδιωτικών Ιατρικών Εταιρειών και Πολυϊατρείων (ΠΑΝΙΔΙ)**
Τσόχα 15-17, Αθήνα, Τ.Κ. 11521, ΤΗΛ. 2106855949

**Ένωση Ιατρών Ε.Ο.Π.Υ.Υ. (ΕΝ.Ι.-Ε.Ο.Π.Υ.Υ.)**

Πατησίων 210, Αθήνα, Τ.Κ. 10446, ΤΗΛ. 2610639539

Αθήνα, 05/06/2022

**Δελτίο Τύπου**

**Ενημέρωση μετά τη συνάντηση με τον Υπουργό Επικρατείας κ. Α. Σκέρτσο και τον Υπουργό Υγείας κ. Αθ. Πλεύρη**

Την Παρασκευή 03/06/2022 πραγματοποιήθηκε η συνάντηση που είχε προγραμματίσει ο Υπουργός Υγείας κ. Αθ. Πλεύρης με τον Υπουργό Επικρατείας κ. Άκη Σκέρτσο παρουσία του Υπουργού Υγείας και των μελών του Συντονιστικού Οργάνου φορέων Π.Φ.Υ.

Στη συνάντηση συζητήθηκε το χρόνιο πρόβλημα του κλάδου που είναι το αβάσταχτο claw back, το κούρεμα του τεχνητού χρέους που δημιουργήθηκε τα προηγούμενα έτη εξαιτίας του claw back, καθώς και το ζήτημα της προείσπραξης του claw back από τον τρέχοντα μήνα πληρωμής.

Ο Υπουργός Επικρατείας ενημερώθηκε πλήρως για την κατάσταση του κλάδου και του ασφυκτικού σημείου στο οποίο έχει περιέλθει η Πρωτοβάθμια Φροντίδα εξαιτίας της συσσώρευσης του τεχνητού χρέους τα προηγούμενα δέκα χρόνια και την επιβάρυνση αυτού με τα υπέρογκα ποσά claw back του τρέχοντος έτους, που οδηγούν σε μαζική εξόντωση όλο τον κλάδο.

Ο Υπουργός Επικρατείας, που είναι υπεύθυνος για το Συντονισμό του Κυβερνητικού Έργου, εξέφρασε την επιθυμία του να επιλύσει το χρόνιο πρόβλημα που ταλανίζει την Υγεία και ονομάζεται claw back. Γι’ αυτό συμφωνήθηκε να ακολουθήσουν συναντήσεις του Συντονιστικού Οργάνου φορέων Π.Φ.Υ. με φορείς του Υπουργείου Υγείας στις οποίες θα τεθούν επί τάπητος όλες οι λύσεις που θα βοηθήσουν στην επίλυση αυτού του γόρδιου δεσμού που λέγεται claw back.

Αρχή αυτών των συναντήσεων θα είναι η προσεχής Τετάρτη όπου θα πραγματοποιηθεί συνάντηση με εκπροσώπους του Υπουργείου Υγείας και του ΕΟΠΥΥ, ώστε να ανοίξει ο διάλογος ο οποίος θα οδηγήσει στη συμφωνία ενός πακέτου μεταρρυθμίσεων που θα έχουν μορφή νομοθέτησης και όπου θα ψηφιστούν εντός του Ιουνίου.

Μετά τη συνάντηση της Τετάρτης θα ακολουθήσει ενημέρωση.

Για το καλό της Δημόσιας Υγείας, είναι αδήριτη ανάγκη να διασφαλιστεί το αύριο της Πρωτοβάθμιας Φροντίδας Υγείας.

**Ο αγώνας συνεχίζεται!**

 Ο ΠΡΟΕΔΡΟΣ ΠΟΣΚΕ                                                                Ο ΠΡΟΕΔΡΟΣ ΠΟΣΙΠΥ
 Φ.Ν.ΠΑΤΣΟΥΡΑΚΟΣ                                                                 Θ.ΧΑΤΖΗΠΑΝΑΓΙΩΤΟΥ

Ο ΠΡΟΕΔΡΟΣ ΠΑΣΙΔΙΚ                                                             Ο ΠΡΟΕΔΡΟΣ ΠΑΝΙΔΙ Ι.ΚΑΡΑΜΗΝΑΣ                                                                      Δ. ΦΑΣΙΤΣΑΣ

Η ΠΡΟΕΔΡΟΣ ΕΝΙ-ΕΟΠΥΥ

Α. ΜΑΣΤΟΡΑΚΟΥ